Живко Лазаров
Нощ преди лятото…

chitanka.info

Нощ преди лятото.

Притихнала е Варна.

В крайморските сгради

се промъква лятото.

Звучат гларусни свади.

Под лунна закрила,

два кораба бели,

очакват пристан.

Примирени и неми.

Плажове златни,

под звездни пътеки,

нагиздени лодки,

очакващи всеки.

Улички тръпнат

за скорошни срещи.

На литнала младост

и стари копнежи.

Китни барчета чакат,

под своите чадъри.

Смях и закачки,

и приказки мъдри.

Варна сменя сезона.

Слага лятна одежда.

И се просмуква простора

с пъстроцветна надежда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.